**PROTOKOL O KONTROLI ULASKA I IZLASKA IZ OŠ SIDE KOŠUTIĆ RADOBOJ**

Ulazi se isključivo na glavni ulaz škole koji će biti otvoren 30 minuta prije početka nastave i 15 minuta nakon završetka nastave. Ulazna vrata zaključavaju se u 8:00 sati, a nakon toga pristup izvana imaju samo ovlaštene osobe (učitelji, stručni suradnici, tehničko i administrativno osoblje). Izlaz je kroz glavna ulazna vrata škole omogućen 0-24h.

Za posjetitelje koji nisu djelatnici škole ulazna vrata otvaraju se na poziv zvonom ili telefonom tijekom radnog vremena i dežurstva. Na glavnom ulazu škole dežuraju domar i spremačica, dok učitelji dežuraju prije početka nastave, za vrijeme velikih odmora te nakon završetka nastave do dolaska autobusa prema dogovorenom rasporedu. Škola vodi evidenciju ulaska posjetitelja koji nisu djelatnici ili učenici škole uz predočenje osobne iskaznice ili drugog odgovarajućeg dokumenta s fotografijom osobe. Osobi koja to odbije neće se dopustiti ulazak u školsku ustanovu.

Na roditeljske sastanke i individualne razgovore roditelji dolaze isključivo uz prethodnu najavu razredniku ili na poziv školske ustanove. Razrednik dočekuje roditelje na ulazu školske ustanove i vodi do učionice ili prostorije za razgovore, a nakon završetka sastanka razrednik prati roditelje do izlaza. Posjetiteljima koji nisu djelatnici ili učenici škole dozvoljeno je kretanje po prostorima škole isključivo u pratnji radnika školske ustanove.

Radnik školske ustanove koji je zadužen za poslove nadzora ulaza u prostore školske ustanove, radi zaštite sigurnosti, može izvršiti sigurnosne preglede:

• učenika i njihovih predmeta (odjeća, torba i dr.)

• drugih osoba koje ulaze u školsku ustanovu i njihovih predmeta (torbe i dr.).

Sigurnosni pregled učenika i njihovih predmeta mogu provoditi i odgojno-obrazovni radnici tijekom održavanja nastave.

Predmeti pogodni za nanošenje ozljeda ili drugi nezakoniti predmeti privremeno će se zadržati, a o njihovu pronalasku obavijestit će se ravnatelj, stručne službe, roditelji i policija kada su za to ispunjeni uvjeti za policijsko postupanje.

Osobama koje ne dopuštaju obavljanje pregleda neće se dopustiti ulazak u školsku ustanovu.

Ulazna vrata u školsku sportsku dvoranu se zaključavaju. Svi vanjski korisnici pričekat će do dolaska spremačice koja otvara vrata i vodi evidenciju ulazaka.

Za vrijeme trajanja pojačanih mjera sigurnosti ili do donošenja izmjena ovog protokola kao evakuacijski put koristi se isključivo glavni ulaz škole.

U prilogu:

* Raspored zvona
* Raspored dežurstva

Raspored zvona u matičnoj školi Radoboj – jutarnja smjena

|  |  |  |
| --- | --- | --- |
| Redni broj nastavnog sata | Početak nastavnog sata | Završetak nastavnog sata |
| 1. | 08:00 | 08:45 |
| 2. | 08:50 | 09:35 |
| 3. | 09:50 | 10:35 |
| 4. | 10:45 | 11:30 |
| 5. | 11:35 | 12:20 |
| 6. | 12:25 | 13:10 |
| 7. | 13:15 | 14:00 |

Raspored zvona u matičnoj školi Radoboj – popodnevna smjena

|  |  |  |
| --- | --- | --- |
| Redni broj nastavnog sata | Početak nastavnog sata | Završetak nastavnog sata |
| 1. | 12:25 | 13:10 |
| 2. | 13:15 | 14:00 |
| 3. | 14:15 | 15:00 |
| 4. | 15:05 | 15:50 |
| 5. | 15:55 | 16:40 |
| 6. | 16:45 | 17:30 |
| 7. | 17:35 | 18:10 |

Raspored zvona u PŠ Jazvine i PŠ Gornja Šemnica

|  |  |  |
| --- | --- | --- |
| Redni broj nastavnog sata | Početak nastavnog sata | Završetak nastavnog sata |
| 1. | 08:00 | 08:45 |
| 2. | 08:50 | 09:35 |
| 3. | 09:50 | 10:35 |
| 4. | 10:40 | 11:25 |
| 5. | 11:30 | 12:15 |
| 6. | 12:20 | 13:05 |
| 7. | 13:10 | 13:55 |

Raspored dežurstva – jutarnja smjena

|  |  |  |  |  |  |
| --- | --- | --- | --- | --- | --- |
| **Dežurstvo** | **Pon** | **Uto** | **Sri** | **Čet** | **Pet** |
| **Ujutro** | Dijana Mikša | Martina Pavić | Dorian Lacko | Dražen Gerić | Nives Orešić |
| **1.odmor** | Natalija Ilić | Leonarda Levak | Dubravka Kiseljak Hmelina | Sanja Dunaj | Kristina Husarek |
| **2.odmor** | Ivanka Švaljek | Dubravka Habjanec | Darko Mihalić | Tatjana Hršak | Marijana Martinez |
| **Autobus** | Tatjana Hršak | Dorian Lacko | Ivan Kovačević | Tamara Poljak Lovrenčić  | Gordan Poslončec |

Raspored dežurstva – popodnevna smjena

|  |  |  |  |  |  |
| --- | --- | --- | --- | --- | --- |
| **Dežurstvo** | **Pon** | **Uto** | **Sri** | **Čet** | **Pet** |
| **Veliki odmor** | Laura Ilona Peh/Dragica Pospiš | Dražen Gerić | Karmen Martinić/Milena Veseljak | Marijana Martinez |  Laura Ilona Peh/Dragica Pospiš |
| **Taksi** | Karmen Martinić/Milena Veseljak | Laura Ilona Peh/Dragica Pospiš | Vesna Kamenečki/Davorka Cerovečki | Laura Ilona Peh/Dragica Pospiš | Karmen Martinić/Milena Veseljak  |

U područnim školama dežuraju spremačice i svi prisutni učitelji. Dolazak posjetitelja koji nisu djelatnici ili učenici škole treba biti unaprijed najavljen.

Zahvaljujemo na razumijevanju!

Radoboj, 9. siječnja 2025.

Ravnateljica

 Dijana Šalković